钦定古今图书集成/明伦汇编/闺媛典/第080卷 > 王宗性妻孙氏
## 钦定古今图书集成/明伦汇编/闺媛典/第080卷 > 王宗性妻孙氏

按《沂州志》：“孙氏，进士王宗性妻。性历任保定知府，没
于官。时次子应龙随任氏呼至榻前曰：‘连日合眼，即
见汝父。语云：‘夫乃妇之天’。今吾已无天，死所甘心。但
尔祖与尔伯父居官皆有清名，尔当与尔兄苦志读
书，以继祖父之志。尔兄弟更当友爱，听吾言不失为
忠臣孝子’。”言讫，不复及家事。至夜自缢柩前。